Diari Oficial de la Generalitat Valenciana


Sumari del DOGV 5045, del 08-07-2005 (2005/7242)

RESOLUCIÓ de 4 de maig de 2005, de la Direcció General de Treball i Seguretat Laboral, per la qual es disposa el registre i la publicació de l'acord de la Comissió Paritària del III Conveni Col·lectiu Autonòmic de Centres i Serveis d'Atenció a Persones Discapacitades, sobre la interpretació del plus de festivitat previst en l'article 64 del conveni (Codi núm. 8000335).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5045

Data del DOGV
:   08-07-2005

Secció del DOGV
:   III. CONVENIS I ACTES - B) CONVENIS COL·LECTIUS

Número del document
:   2005/7242


Data del document
:   04-05-2005

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * equipament social
    * conveni col·lectiu
    * discapacitat
    * servei social

RESOLUCIÓ de 4 de maig de 2005, de la Direcció General de Treball i Seguretat Laboral, per la qual es disposa el registre i la publicació de l'acord de la Comissió Paritària del III Conveni Col·lectiu Autonòmic de Centres i Serveis d'Atenció a Persones Discapacitades, sobre la interpretació del plus de festivitat previst en l'article 64 del conveni (Codi núm. 8000335). [2005/7242]
  
Vistes l'acta de l'acord subscrit el 13 d'abril de 2005 per la Comissió Paritària del III Conveni Autonòmic de Centres i Serveis d'Atenció a Persones Discapacitades, sobre la interpretació del plus de festivitat previst en l'article 64 del conveni presentada davant d'esta Direcció General de Treball i Seguretat Laboral el dia 20 d'abril de 2005 i subscrit d'una part, per l'organització empresarial FEAD, i de l'altra, pels sindicats CC OO-PV i FETE-UGT-PV, i d'acord amb el que disposa l'article 90, apartats 2 i 3 del Reial Decret Legislatiu 1/1995, de 24 de març, de la Llei de l'Estatut dels Treballadors, i els articles 2, 3 i 6 del Reial Decret 1040/1981, de 22 de maig, sobre Registre i Dipòsit de Convenis Col·lectius de Treball, esta Direcció General de Treball i Seguretat Laboral, d'acord amb les competències que té transferides pel Reial Decret 4105/82, de 29 de desembre, acorda
  
Primer
  
Ordenar que siga inscrit en el Registre de Convenis Col·lectius de Treball d'esta Direcció General, amb notificació a la Comissió Negociadora, i que siga dipositat el text original de l'acta.
  
Segon
  
Disposar que siga publicat en el Diari Oficial de la Generalitat Valenciana.
  
València, 4 de maig de 2005.- El director general de Treball i Seguretat Laboral: Román Ceballos Sancho
  
Acta de la reunió de la Comissió Paritària del III Conveni Laboral Autonòmic de Centres i Serveis d'Atenció a Persones Discapacitades de la Comunitat Valenciana (PRIVATE)
  
13 d'abril de 2005
  
13 hores
  
FEAD
  
Per la patronal:
  
Catalina Esteban, representant de FEAD.
  
Ricardo Peris Pérez, representant de FEAD.
  
Pedro José Rubio Miguel, representant de FEAD.
  
Arturo Riquelme, representant de FEAD.
  
Pels sindicats:
  
Pepa Ramis Pérez, representant de CC OO.
  
Neus Carrasco Llopis, representant de CC OO.
  
Mariló Oliva Molina, representant de FETE-UGT.
  
Eduardo Laguna Peco, representant de FETE-UGT.
  
La Comissió Paritària del III Conveni, reunida amb assitència de les persones mencionades amunt, davant les consultes que se li han plantejat en diverses ocasions en relació amb l'article 64 del conveni (plus de festivitat), en el sentit de si es tracta d'un únic complement específic mensual o si el treballador ha de percebre la quantia establida en l'annex II per cada mòdul de vuit hores que treballe en festiu o diumenge, acorda per unanimitat que la quantitat establida en l'annex Ii correspon a cada mòdul de vuit hores en què el treballador presta els seus servicis en festiu o diumenge o, dit d'una altra manera, per cada hora treballada en festiu o diumenge li correspon cobrar eixa quantitat dividida per 8 (4,98 euros per cada hora treballada en festiu per al grup A, 3,76 per al grup B, 3,29 per al grup C, 2,85 per als grups D i E, tots ells segons les taules de 2004).
  
El que fem constar als efectes oportuns.
  
València, 13 d'abril de 2005.